Tekið undir umsögn BGS í nefndaráliti vegna tengiltvinnbíla Fréttir Að fenginni umsögn frá Bílgreinasambandinu , sem m.a. var studd af Grænni Orku og Félagi íslenskra bifreiðaeigenda , hefur Efnahags - og viðskiptanefnd Alþingis nú skilað af sér áliti vegna frumvarps um breytingar á ýmsum lögum um skatta ( vistvæn ökutæki o.fl. ) . Þar er m.a. er fjallað um ívilnanir vegna rafmagns - , vetnis - , og tengiltvinnbíla næstu árin . Í áliti sínu tekur nefndin undir sjónarmið Bílgreinasambandsins og leggur þannig til að frumvarpinu verði breytt á þann hátt að það framlengi enn frekar ívilnunum vegna tengiltvinnbíla . Frumvarpið lagði til áframhaldandi og auknar ívilnanir vegna kaupa á rafmagns - og vetnisbílum til loka ársins 2023 en hinsvegar var á sama tíma lagt til að ívilnanir vegna tengiltvinnbíla yrðu felldar niður með öllu í árslok 2020 . Bílgreinasambandið telur það algjörlega ótímabæra aðgerð þar sem vaxtarbroddurinn í sölu vistvænna ökutækja hefur að miklum meirihluta verið í flokki tengiltvinnbíla undanfarin ár og er líklegt að svo verði áfram . Þá er fyrirséð að áframhaldandi þróun verði á þessum bílum á næstu árum þar sem drægni battería mun aukast töluvert og er líklegt að þeir verði áfram dýrir í innkaupum miðað við bíla sem ganga eingöngu fyrir hefðbundnum orkugjöfum . Einnig er lögð sérstök áhersla á það hjá stjórnvöldum að bílaleigum verði gert kleyft að kaupa vistvæna bíla en það er ólíklegt að þær geti tekið stórt skref í átt að hreinni rafmagnsvæðingu í einu vetfangi og því verður að teljast eðlilegt að þær hafi kost á að fjölga tengiltvinnbílum í sínum flota fyrst um sinn . Tillögur frumvarpsins eins og það var lagt fram : Rafmagns - og vetnisbílar : Heimilt verði að fella niður virðisaukaskatt af kaupverði bíls upp að 6.500.000 krónum en greiddur fullur skattur af kaupverði umfram þá krónutölu ( hámarks niðurfelling er þ.a.l. 1.560.000 krónur ) . Heimildin fallir úr gildi í árslok 2023 eða þegar 15.000 slíkar bifreiðar hafa verið skráðar á götuna , hvort sem fyrr kemur . Þessi heimild var áður 6.000.000 krónur og 10.000 bifreiðar og gilti til lok árs 2020 . Tengiltvinnbílar : Heimilt verði að fella niður virðisaukaskatt af kaupverði upp að 4.000.000 krónum , en greiddur fullur skattur af kaupverði umfram þá krónutölu ( hámarks niðurfelling er þ.a.l. 960.000 krónur ) . Heimildin fallir úr gildi í árslok 2020 eða þegar 12.500 slíkar bifreiðar hafa verið skráðar á götuna , hvort sem fyrr kemur . Þessi heimild var áður 4.000.000 krónur og 10.000 bifreiðar . Bílgreinasambandið gerði ekki athugasemdir við rafmagns - og vetnisbifreiðar , enda um mjög jákvætt skref þar að ræða . Sambandið beitti sér hinsvegar sterklega fyrir því að ívilnanir vegna tengiltvinnbíla myndu ná lengra en frumvarpið lagði til og yrðu þannig í samræmi við ívilnanir rafmagns - og vetnisbíla . Sambandið skilaði inn umsögn þess efnis til Efnahags - og viðskiptanefndar ásamt því að koma fyrir nefndina og færa frekari rök fyrir sínu máli . Nefndin hefur nú skilað áliti sínu og tekur þar undir sjónarmið Bílgreinasambandsins að mestu leyti . Leggur nefndin til að tímamörk verði lengd og kvóti hækkaður vegna ívilnana tengiltvinnbíla , þannig heimildin nái a.m.k. til ársloka 2022 og að leyfilegur fjöldi bíla verði 15.000 talsins . Áfram verði undanþáguheimild virðisaukaskatts upp að kaupverði 4.000.000 króna en hinsvegar verði þrepalækkun á hámarks ívilnun næstu 3 árin með eftirfarandi hætti : Þó leggur nefndin einnig til að þetta verði sérstaklega endurskoðað árið 2021 með tilliti til hvort gera þurfi breytingar til að framlengja ívilnanir enn frekar . Nefndarálitið í heild sinni má finna HÉR .